
[bookmark: Sujet][bookmark: References]Ψήφισμα του Ευρωπαϊκού Κοινοβουλίου της 25ης Νοεμβρίου 2025 σχετικά με το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 87427, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (D109634/01 – 2025/2897(RSP))
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη το σχέδιο εκτελεστικής απόφασης της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 87427, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (D109634/01),
–	έχοντας υπόψη τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές[footnoteRef:1], και ιδίως το άρθρο 11 παράγραφος 3 και το άρθρο 23 παράγραφος 3, [1:  	ΕΕ L 268 της 18.10.2003, σ. 1, http://data.europa.eu/eli/reg/2003/1829/oj.] 

[bookmark: _Hlk210666078][bookmark: _Hlk210664905]–	έχοντας υπόψη την ψηφοφορία στη μόνιμη επιτροπή φυτών, ζώων, τροφίμων και ζωοτροφών κατά το άρθρο 35 του κανονισμού (ΕΚ) αριθ. 1829/2003, της 15ης Σεπτεμβρίου 2025, κατά την οποία δεν εκδόθηκε γνωμοδότηση, και την ψηφοφορία στην επιτροπή προσφυγών στις 21 Οκτωβρίου 2025, που κατέληξε επίσης σε μη έκδοση γνωμοδότησης,
–	έχοντας υπόψη το άρθρο 11 του κανονισμού (ΕE) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή[footnoteRef:2], [2:  	ΕΕ L 55 της 28.2.2011, σ. 13, ELI: http://data.europa.eu/eli/reg/2011/182/oj.] 

–	έχοντας υπόψη τη γνώμη που εκδόθηκε από την Ευρωπαϊκή Αρχή για την Ασφάλεια των Τροφίμων (EFSA) στις 27 Μαρτίου 2025 και δημοσιεύθηκε στις 13 Μαΐου 2025[footnoteRef:3], [3:  	Επιστημονική γνώμη της ομάδας της EFSA για τους γενετικώς τροποποιημένους οργανισμούς σχετικά με την αξιολόγηση του γενετικώς τροποποιημένου αραβόσιτου MON 87427 (αίτηση GMFF-2023-21254). Περιοδική έκδοση EFSA 2025·23(5):9380· https://doi.org/10.2903/j.efsa.2025.9380. ] 

[bookmark: _Hlk210666451]– 	έχοντας υπόψη τα προηγούμενα ψηφίσματά του που διατύπωναν αντίρρηση στην έγκριση γενετικώς τροποποιημένων οργανισμών («ΓΤΟ»)[footnoteRef:4], [4:  	Κατά την όγδοη κοινοβουλευτική περίοδο, το Κοινοβούλιο ενέκρινε 36 ψηφίσματα και, κατά την ένατη κοινοβουλευτική του περίοδο, το Κοινοβούλιο ενέκρινε 38 ψηφίσματα που αντιτίθενται στην έγκριση ΓΤΟ. Επιπλέον, κατά τη δέκατη κοινοβουλευτική του περίοδο, το Κοινοβούλιο έχει εγκρίνει τα ακόλουθα ψηφίσματα:
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2628 της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 89034 × 1507 × NK603 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1797, 4.4.2025, ELI: http://data.europa.eu/eli/C/2025/1797/oj).
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2627 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο βαμβάκι COT102, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1798, 4.4.2025, ELI: http://data.europa.eu/eli/C/2025/1798/oj).
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2629 της Επιτροπής για την ανανέωση της έγκρισης της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 89034 × 1507 × MON 88017 × 59122 και από οκτώ από τους επιμέρους συνδυασμούς του σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1799, 4.4.2025, ELI: http://data.europa.eu/eli/C/2025/1799/oj).
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1828 της Επιτροπής για την ανανέωση της έγκρισης της διάθεσης στην αγορά ζωοτροφών που περιέχουν γενετικώς τροποποιημένο αραβόσιτο MON 810 ή αποτελούνται από αυτόν και τροφίμων και ζωοτροφών που παράγονται από γενετικώς τροποποιημένο αραβόσιτο MON 810, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου, και για την κατάργηση της εκτελεστικής απόφασης (ΕΕ) 2017/1207 της Επιτροπής (ΕΕ C, C/2025/1800, 4.4.2025, ELI: http://data.europa.eu/eli/C/2025/1800/oj).
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1822 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP915635, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1801, 4.4.2025, ELI: http://data.europa.eu/eli/C/2025/1801/oj).
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/1826 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP23211, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1802, 4.4.2025, ELI: http://data.europa.eu/eli/C/2025/1802/oj).
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με την εκτελεστική απόφαση (ΕΕ) 2024/2618 της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP202216, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1803, 4.4.2025, ELI: http://data.europa.eu/eli/C/2025/1803/oj).
 	–	Ψήφισμα του Ευρωπαϊκού Κοινοβουλίου της 26ης Νοεμβρίου 2024 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 94804, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/1804, 4.4.2025, ELI: http://data.europa.eu/eli/C/2025/1804/oj).
 	–	Ψήφισμα του Ευρωπαϊκού Κοινοβουλίου της 12ης Φεβρουαρίου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP910521, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/2246, 29.4.2025, ELI: http://data.europa.eu/eli/C/2025/2246/oj).
 	–	Ψήφισμα του Ευρωπαϊκού Κοινοβουλίου της 12ης Φεβρουαρίου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο MON 95275, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (ΕΕ C, C/2025/2247, 29.4.2025, ELI: http://data.europa.eu/eli/C/2025/2247/oj).
 	–	Ψήφισμα του Ευρωπαϊκού Κοινοβουλίου της 8ης Μαΐου 2025 σχετικά με το σχέδιο εκτελεστικής απόφασης της Επιτροπής για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένη σόγια της σειράς MON 87705 × MON 87708 × MON 89788, σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0106).
 	–	Ψήφισμα του Ευρωπαϊκού Κοινοβουλίου της 8ης Οκτωβρίου 2025 σχετικά με την εκτελεστική απόφαση (ΕΕ) 2025/1898 της Επιτροπής της 22ας Σεπτεμβρίου 2025 για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο DP51291 σύμφωνα με τον κανονισμό (ΕΚ) αριθ. 1829/2003 του Ευρωπαϊκού Κοινοβουλίου και του Συμβουλίου (Κείμενα που εγκρίθηκαν, P10_TA(2025)0222).] 

[bookmark: _Hlk210059365]–	έχοντας υπόψη το άρθρο 115 παράγραφοι 2 και 3 του Κανονισμού του,
–	έχοντας υπόψη την πρόταση ψηφίσματος της Επιτροπής Περιβάλλοντος, Κλίματος και Ασφάλειας των Τροφίμων, 
Α.	λαμβάνοντας υπόψη την εκτελεστική απόφαση (ΕΕ) 2015/2281 της Επιτροπής, της 4ης Δεκεμβρίου 2015[footnoteRef:5], για την έγκριση της διάθεσης στην αγορά προϊόντων που περιέχουν, αποτελούνται ή παράγονται από γενετικώς τροποποιημένο αραβόσιτο της σειράς MON 87427 («ΓΤ αραβόσιτος»)· [5:  	ΕΕ L 322 της 8.12.2015, σ. 67, ELI: http://data.europa.eu/eli/dec_impl/2015/2281/oj.] 

Β.	λαμβάνοντας υπόψη ότι στις 19 Μαρτίου 2024 η Bayer Agriculture B.V., με έδρα στο Βέλγιο, για λογαριασμό της Bayer CropScience LP, με έδρα στις Ηνωμένες Πολιτείες, υπέβαλε στην Επιτροπή αίτηση για την ανανέωση της εν λόγω έγκρισης, σύμφωνα με τα άρθρα 11 και 23 του κανονισμού (ΕΚ) αριθ. 1829/2003·
Γ.	λαμβάνοντας υπόψη ότι το πεδίο εφαρμογής της αίτησης ανανέωσης καλύπτει τρόφιμα και ζωοτροφές που περιέχουν, αποτελούνται ή παράγονται από ΓΤ αραβόσιτο, καθώς και προϊόντα που περιέχουν ή αποτελούνται από ΓΤ αραβόσιτο για άλλες χρήσεις εκτός από τα τρόφιμα και τις ζωοτροφές, με εξαίρεση την καλλιέργεια· λαμβάνοντας υπόψη ότι το πεδίο εφαρμογής της έγκρισης αυτής καλύπτει επίσης τη διάθεση στην αγορά άλλων προϊόντων, εκτός των τροφίμων και των ζωοτροφών, που περιέχουν ή αποτελούνται από ΓΤ αραβόσιτο, για τις ίδιες χρήσεις με οποιονδήποτε άλλο αραβόσιτο, με εξαίρεση την καλλιέργεια·
Δ.	λαμβάνοντας υπόψη ότι η Ευρωπαϊκή Αρχή για την Ασφάλεια των Τροφίμων εξέδωσε θετική γνώμη στις 27 Μαρτίου 2025, καταλήγοντας στο συμπέρασμα ότι η αίτηση ανανέωσης δεν περιείχε στοιχεία που σχετίζονται με νέους κινδύνους, τροποποιημένη έκθεση ή επιστημονικές αβεβαιότητες που θα μπορούσαν να αλλάξουν τα συμπεράσματα της αρχικής της εκτίμησης επικινδυνότητας που εκδόθηκε το 2015·
Ε.	λαμβάνοντας υπόψη ότι η αξιολόγηση της EFSA δεν εξέτασε επαρκώς τις σωρευτικές και συνδυαστικές επιπτώσεις, τις μακροπρόθεσμες τοξικολογικές μελέτες ή τις έμμεσες οικολογικές συνέπειες της αυξημένης χρήσης γλυφοσάτης·
ΣΤ.	λαμβάνοντας υπόψη ότι ο ΓΤ αραβόσιτος είναι ανθεκτικός στη γλυφοσάτη· λαμβάνοντας υπόψη ότι η γλυφοσάτη έχει συνδεθεί με κινδύνους για τη βιοποικιλότητα, την υγεία του εδάφους και των υδάτων, καθώς και με πιθανές επιπτώσεις στην ανθρώπινη υγεία·
Ζ.	λαμβάνοντας υπόψη ότι η μεγάλης κλίμακας καλλιέργεια γενετικώς τροποποιημένων καλλιεργειών ανθεκτικών στη γλυφοσάτη στις χώρες εξαγωγής έχει οδηγήσει σε μεγαλύτερη χρήση ζιζανιοκτόνων, στην εμφάνιση ανθεκτικών ζιζανίων και σε αρνητικές συνέπειες για τα γεωργικά συστήματα, τα οικοσυστήματα και τις αγροτικές κοινότητες·
Η.	λαμβάνοντας υπόψη ότι το σχέδιο παρακολούθησης των περιβαλλοντικών επιπτώσεων που προβλέπεται στο σχέδιο εκτελεστικής απόφασης της Επιτροπής βασίζεται σε μεγάλο βαθμό στη γενική επιτήρηση χωρίς να προβλέπει στοχευμένες, ανεξάρτητες και μακροπρόθεσμες μελέτες για τους επικονιαστές, τους οργανισμούς του εδάφους, τους υδρόβιους οργανισμούς και τα μη στοχευόμενα είδη·
Θ.	λαμβάνοντας υπόψη ότι η αρχή της προφύλαξης, η οποία κατοχυρώνεται στο άρθρο 191 της Συνθήκης για τη λειτουργία της Ευρωπαϊκής Ένωσης, θα πρέπει να εφαρμόζεται σε περιπτώσεις επιστημονικής αβεβαιότητας και αποδεικτικών στοιχείων δυνητικής βλάβης·
Ι.	λαμβάνοντας υπόψη ότι ο κανονισμός (ΕΚ) αριθ. 1829/2003 ορίζει ότι τα γενετικώς τροποποιημένα τρόφιμα και ζωοτροφές δεν πρέπει να έχουν δυσμενείς επιπτώσεις στην υγεία του ανθρώπου, στην υγεία των ζώων ή στο περιβάλλον·
ΙΑ.	λαμβάνοντας υπόψη ότι η προσέγγιση «Μία υγεία» απαιτεί να λαμβάνεται υπόψη η αλληλεξάρτηση μεταξύ της υγείας των ανθρώπων, των ζώων, των φυτών και του περιβάλλοντος κατά την αξιολόγηση της μακροπρόθεσμης βιωσιμότητας και ασφάλειας των ΓΤΟ·
ΙΒ.	λαμβάνοντας υπόψη ότι το Κοινοβούλιο έχει επανειλημμένα αντιταχθεί στην έγκριση και την ανανέωση ΓΤΟ σε περιπτώσεις όπου δεν επιτυγχάνεται ειδική πλειοψηφία των κρατών μελών στη μόνιμη επιτροπή φυτών, ζώων, τροφίμων και ζωοτροφών ή στην επιτροπή προσφυγών, υπογραμμίζοντας το συνεχιζόμενο δημοκρατικό έλλειμμα στη διαδικασία λήψης αποφάσεων·
1.	κρίνει ότι το σχέδιο εκτελεστικής απόφασης της Επιτροπής υπερβαίνει τις εκτελεστικές αρμοδιότητες που προβλέπει ο κανονισμός (ΕΚ) αριθ. 1829/2003·
2.	θεωρεί ότι το σχέδιο εκτελεστικής απόφασης της Επιτροπής δεν συνάδει με το δίκαιο της Ένωσης, υπό την έννοια ότι είναι ασύμβατο με τον σκοπό του κανονισμού (ΕΚ) αριθ. 1829/2003, ο οποίος είναι, σύμφωνα με τις γενικές αρχές που καθορίζονται στον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[footnoteRef:6], να προσφέρει τη βάση για τη διασφάλιση υψηλού επιπέδου προστασίας της ζωής και της υγείας του ανθρώπου, της υγείας και της καλής διαβίωσης των ζώων, του περιβάλλοντος και των συμφερόντων των καταναλωτών σε σχέση με τα γενετικώς τροποποιημένα τρόφιμα και ζωοτροφές, εξασφαλίζοντας παράλληλα την αποτελεσματική λειτουργία της εσωτερικής αγοράς και σύμφωνα με την αρχή της προφύλαξης· [6:  	Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1, ELI: http://data.europa.eu/eli/reg/2002/178/oj).] 

3.	ζητεί από την Επιτροπή να αποσύρει την εκτελεστική απόφασή της·
[bookmark: _Hlk210900300]4.	καλεί την Επιτροπή να μην ανανεώσει την έγκριση του ΓΤ αραβοσίτου λόγω κινδύνων που συνδέονται με τη χρήση γλυφοσάτης, ανθεκτικά ζιζάνια, την απώλεια βιοποικιλότητας και ανεπαρκή αποδεικτικά στοιχεία σχετικά με τη μακροπρόθεσμη ασφάλεια, σύμφωνα με την προσέγγιση «Μία υγεία»·
[bookmark: _Hlk210900241]5.	καλεί την Επιτροπή να υποβάλει, χωρίς καθυστέρηση, νομοθετική πρόταση για τη μεταρρύθμιση της διαδικασίας λήψης αποφάσεων σχετικά με τους ΓΤΟ, προκειμένου να ανταποκριθεί στις συνεχείς αντιρρήσεις του Κοινοβουλίου και στην έλλειψη στήριξης από ειδική πλειοψηφία των κρατών μελών·
6.	παροτρύνει την Επιτροπή να λάβει υπόψη τις υποχρεώσεις της Ένωσης στο πλαίσιο διεθνών συμφωνιών, όπως η Συμφωνία του Παρισιού για το κλίμα, η Σύμβαση των Ηνωμένων Εθνών για τη βιολογική ποικιλότητα και οι Στόχοι Βιώσιμης Ανάπτυξης των Ηνωμένων Εθνών·
7.	αναθέτει στην Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή καθώς και στις κυβερνήσεις και στα κοινοβούλια των κρατών μελών.

